OpenLLM-France/wikimedia huggingface dataset:
# Oreneta de ribera del Congo

L'oreneta de ribera del Congo (Riparia congica) és una espècie d'ocell de la família dels hirundínids (Hirundinidae). Es troba al llarg de la conca del Riu Congo i el seu afluent, l'Ubangui. Els seu hàbitat natural són els cursos d'aigua. El seu estat de conservació es considera de risc mínim.

## Referències

* ↑ «Oreneta de ribera del Congo». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 610. ISBN 978-84-16728-37-4.
* ↑ BirdLife International. «Congo Sand Martin. Riparia congica» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Oreneta enfaixada

L'oreneta enfaixada (Atticora fasciata) és una espècie d'ocell de la família dels hirundínids (Hirundinidae). Habita en boscos prop de l'aigua a les terres baixes del sud-est de Colòmbia, sud i sud-est de Veneçuela i Guaiana, est de l'Equador i del Perú, nord de Bolívia i Brasil amazònic, cap al sud fins al nord de Mato Grosso i Rondônia. El seu estat de conservació es considera de risc mínim.
En diverses llengües rep el nom de "Oreneta de banda blanca" (Anglès: White-banded Swallow. Francès: Hirondelle à ceinture blanche).

## Referències

* ↑ «Oreneta enfaixada». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 611. ISBN 978-84-16728-37-4.
* ↑ BirdLife International. «White-banded Swallow. Atticora fasciata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Oreneta meridional

L'oreneta meridional (Progne elegans) és una espècie d'ocell de la família dels hirundínids (Hirundinidae). Es troba a l'Argentina, Bolívia, Brasil, Colòmbia, Panamà, el Paraguai, el Perú, i Uruguai, i ha estat observada a Xile en molt rares ocasions. Els seus hàbitats naturals són boscos de terra baixa humida subtropical o tropical, boscos de muntanya humit subtropical o tropical, els herbassars i matollars tropicals i subtropicals secs, les praderies de muntanya i les zones urbanes. El seu estat de conservació es considera de risc mínim.

## Referències

* ↑ «Oreneta meridional». Cercaterm. TERMCAT, Centre de Terminologia. Rev. 01/02/2013 (català)
* ↑ «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 611. ISBN 978-84-16728-37-4.
* ↑ BirdLife International. «Southern Martin. Progne elegans» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Oreneta selvàtica

L'oreneta selvàtica (Petrochelidon fuliginosa; syn: Atronanus fuliginosus) és una espècie d'ocell de la família dels hirundínids (Hirundinidae). Es troba al Camerun, República del Congo, Guinea Equatorial, Gabon i Nigèria. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els jardins rurals i les àrees forestals fortament degradades. El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), l'oreneta selvàtica seria l'única espècie del gènere Atronanus, prenent per base un nou estudi filogenètic. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.2, juliol 2023), no reconeixen aquest nou gènere i classifiquen el tàxon encara dins del gènere Petrochelidon.

## Referències

* ↑ «Oreneta selvàtica». Cercaterm. TERMCAT, Centre de Terminologia. Rev. 11 setembre 2023 (català)
* 1 2 «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 607. ISBN 978-84-16728-37-4.
* ↑ BirdLife International. «Forest Swallow. Atronanus fuliginosus (formerly as: Petrochelidon fuliginosa)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 11 setembre 2023].
* ↑ De Silva, T. N., Fernando, S. W., Robbins, M. B., Cooper, J.C., Fokam, E. B., Peterson, A.T. «Recognition of a new generic-level swallow taxon from central Africa». Journal of Avian Biology, vol. 49, 9, 2018.
# Orfeó Maonès

L'Orfeó Maonès és un dels principals motors culturals de Maó, amb 128 anys d'història (societat coral fundada l'any 1890, el mateix any i mes que les Festes de la Mare de Déu de Gràcia). Alhora és l'entitat cultural més antiga de la ciutat.Després del Teatre Principal, té el segon teatre més ben equipat de Menorca. L'Orfeó engloba diverses disciplines, la musical i la teatral.

## Història

L'any de la fundació de l'Orfeó Maonès el diari Liberal publicava en castellà:«Ni en los días de los grandes acontecimientos teatrales se ve el teatro tan concurrido como lo estaba anoche, no solamente las butacas, los palcos y las galerías rebosaban de gente, sino los pasillos, las escaleras y hasta las cercanías del teatro se veían invadidas por inmenso público deseoso de oír el ensayo de nuestro incipiente Orfeón.»
El 7 de setembre de 1890, amb vuitanta cantaires acompanyats per una orquestra formada per cinquanta instrumentistes, l'Orfeó va fer el seu primer concert a la plaça de la Constitució, amb obres de gran compositors com Charles Gounod, Gioachino Rossini, Giacomo Meyerbeer, etc., amb tant èxit que aquest concert es va interpretar dies després en el Teatre Principal.

## Principals interpretacions

Ha interpretat sarsueles, comèdies, corals, òperes, etc., obtinguent diferents guardons: el premi Ciutat de Santander i dos premis Ciutat de Petrer, entre d'altres. L'any 2017 va interpretar, en Rivas-Vaciamadrid, La mort i la donzella, obra de teatre escrita en castellà per Ariel Dorfman.

## Vegeu també

Lluís Sintes i Mercadal

## Referències

* ↑ Menorca illa de Cultura, Orfeó Maonès
* ↑ «IB3-notícies, L'Orfeó Maonès commemora el desè aniversari de la seva rehabilitació, 06-10-2017». Arxivat de l'original el 2018-10-27. [Consulta: 27 octubre 2018].
* ↑ «IB3-notícies, La companyia teatral de l'Orfeó Maonès realitzarà lectures per sorpresa des dels balcons, 16-04-2018». Arxivat de l'original el 2018-10-29. [Consulta: 28 octubre 2018].
* ↑ El Liberal, 30-08-1890.
* ↑ HERNÁNDEZ, Maria Àngels, arxivera i cronista municipal, Història de l'Orfeó
* ↑ Consell Insular de Menorca, Cor Gran de l'Orfeó Maonès
* ↑ «Ayuntamiento de Rivas Vaciamadrid, Festeaf: La muerte y la doncella». Arxivat de l'original el 2018-10-27. [Consulta: 27 octubre 2018].

## Enllaços externs

* Pàgina web de l'Orfeó Maonès
* La Dansa a la Sarsuela, Cor mixt i orquestra de l'Orfeó Mahonès
# Organització Democràtica Harari

L'Organització Democràtica Harari (Harari Democratic Organization HDO o HADED/HADDID en amhàric) és un partit polític d'Etiòpia, a l'oposició a la regió Harari.
Va concórrer a les eleccions del 2005 i 2010, i va fer aliança amb el Partit Popular Democràtic Unit Harari, que sembla acabava de sorgir de la unió del Partit Democràtic Unit Harari i el Partit Popular Democràtic Harari (esmentat abans com Lliga Popular Democràtica Harari). Fins ara no ha aconseguit representació.

## Referències

* Unió 2010
# Organització Europea per a la Cooperació Econòmica

L'Organització Europea per a la Cooperació Econòmica (OECE) fou un organisme internacional fundat el 16 d'abril del 1948 per Portugal, Regne Unit, França, Alemanya, Itàlia, Països Baixos, Bèlgica, Luxemburg, Àustria, Dinamarca, Noruega, Grècia, Suècia, Suïssa, Turquia, Irlanda i Islàndia, amb l'objectiu de gestionar les ajudes del Pla Marshall. Amb la fi de la Segona Guerra Mundial, Europa es trobava en una situació molt difícil. Els destrossos de la guerra foren de tal consideració que els Estats Units d'Amèrica varen decidir atorgar un ajut financer bastant important -l'anomenat Pla Marshal- a una condició, que els diferents països es posessin d'acord en la gestió d'aquest ajut, cosa que va comportar la creació de l'OECE. La donació responia, en part, a la voluntat de contrarestar els soviètics, ja que és la fina de la guerra quan en comença una altra, la Guerra Freda. Així, l'objectiu va consistir a facilitar el comerç, concedir crèdits i fomentar la liberalització del capital. Amb l'ampliació deguda a l'ingrés d'Espanya el 1958 i el 1965, i amb l'ingrés al 1961 dels EUA i del Canadà, països no europeus, l'OECE es converteix en l'Organització per a la Cooperació i el Desenvolupament Econòmic (OCDE), amb seu a París.

## Referències

* http://www.oecd.org/general/organisationforeuropeaneconomicco-operation.htm

## Bibliografia

* L'Europe, petite histoire d'une grande idée; Benjamin Angel et Jacques Lafitte, col·lecció Découvertes Gallimard (nº 367), editorial Gallimard
# Organització Global Antifrau

L'Organització Global Antifrau (anglès: Global Anti-Scam Organization) és una organització estatunidenca sense ànim de lucre creada el juny de 2021 per a donar suport a les víctimes de ciberdelinqüència arreu del món.
El 2022, hi va haver molts incidents de frau laboral a Taiwan de cara a treballar a Cambodja i Tailàndia. El 6 d'agost de 2022, l'Organització Global Antifrau va anunciar que ja no ajudaria en el rescat de taiwanesos i malaisis que haguessin anat o anessin a Cambodja a partir del 3 d'agost. Tanmateix, no va renunciar directament a la seva subvenció per a prevenir fraus a Taiwan.
Després de l'incident de tràfic de persones a Cambodja, l'autenticitat del grup va ser qüestionada per la celebritat d'internet Wen Langdong. Li Yangji, cap del Departament de Policia Criminal Internacional de l'Oficina de Policia Criminal, va respondre que l'organització era real i havia proporcionat informació vàlida.

## Referències

* ↑ 風傳媒 [Consulta: 8 agost 2022].
* ↑ «Taiwanese being lured to Cambodia for illegal work: Taipei councilor - Focus Taiwan». focustaiwan.tw. Arxivat de l'original el 2022-08-14. [Consulta: 12 agost 2022].
* ↑ TVBS [Consulta: 8 agost 2022].
* ↑ 蘋果日報 [Consulta: 8 agost 2022].
* ↑ Wong, Danny. «Appeal to get job scam victims out of Cambodia». New Sarawak Tribune, 09-08-2022. Arxivat de l'original el 2022-08-12. [Consulta: 12 agost 2022].
* ↑ «反詐組織GASO遭網紅質疑 國際刑警罕見證實情資». 華視新聞, 15-08-2022 [Consulta: 16 agost 2022].
# Organització dels Triangles Inc.

L'Organització dels Triangles Inc. (en anglès: Organization of Triangles Inc.) és una associació maçònica juvenil per a noies d'entre 10 i 21 anys. L'Organització dels Triangles Inc. va ser fundada en l'any 1925 per Rose E. Scherer a l'Estat de Nova York. Durant gairebé noranta anys, el Triangle ha ofert a les joves un grup vibrant i dinàmic on poden fer amics i millorar-se. El Triangle forma el caràcter, és una germanor orientada al servei que construeix una fundació per als seus membres perquè desenvolupin les seves habilitats vitals i la seva capacitat de lideratge, ciutadania, parlar en públic, el valor del treball en equip, la confiança i l'autoestima. Els membres tenen oportunitats per a expressar la seva opinió, aprendre com fer les seves idees realitat, ajudar els altres al seu voltant a formar amistats amb altres membres, i tot això en un entorn segur i supervisat. La fundadora de l'Organització dels Triangles va ser Rose E. Scherer. Ella va néixer el 18 de novembre de 1883 a la ciutat de Nova York. Scherer va ser Gran Matrona de l'Ordre de l'Estel Oriental. Scherer va tenir la idea de crear una organització juvenil per a les filles de la fraternitat maçònica què fos una preparació per a un futur ingrés en les organitzacions maçòniques adultes, les seves propostes van ser acceptades sota el patrocini de l'Ordre de l'Estel Oriental.

## Referències

* ↑ «www.nymasons.org/». Arxivat de l'original el 2016-10-02. [Consulta: 28 setembre 2016].

## Enllaços externs

* Organization of Triangles Inc. (anglès)
# Organització mundial de metges de família

La World Organization of National Colleges, Academies (WONCA) que traduït seria Organització mundial de col·legis i acadèmies nacionals, i que correspon al nom llarg seria Academic Associations of General Practitioners/Family Physicians (Associacions d'acadèmies de metges generals i de família) i en curt World Organization of Family DoctorsOrganització, o sia: l'Organització mundial de metges de família. És una organització internacional de col·legis nacionals, acadèmies i organitzacions interessades en l'àmbit acadèmic de la medicina de família. La WONCA va ser fundada el 1972.
Tot i que la sigla de WONCA és difícil d'explicar, és la comunament utilitzada. La WONCA és una organització afiliada a l'Organització Mundial de la Salut (OMS).

## Comitè de classificació internacional de la WONCA

El Comitè internacional de classificació de la WONCA (WICC) ha elaborat la Classificació Internacional d'Atenció Primària (CIAP), un sistema de codificació clínica d'atenció primària de salut.
# Organització territorial de Liechtenstein

L'organització territorial de Liechtenstein es conforma a partir de les comunes. En total, són onze comunes que es poden agrupar, a efectes electorals, en dues circumscripcions: les Terres de Dalt (Oberland) i les Terres d'Abaix (Unterland), corresponents, respectivament, a les dues senyories històriques en què es dividia el país tradicionalment: la de Vaduz i la de Schellenberg.
Al davant de cada comuna hi ha un Consell i un Alcalde electes.

## Llista de les comunes

| Comuna | Circumscripció electoral | Superfície (km²) | Població (2007) | Densitat (hab./km²) |
| Balzers | Oberland | 19.6 | 4507 | 229.9 |
| Eschen | Unterland | 10.3 | 4136 | 401.6 |
| Gamprin | Unterland | 6.1 | 1492 | 244.6 |
| Mauren | Unterland | 7.5 | 3798 | 506.4 |
| Planken | Oberland | 5.3 | 407 | 76.8 |
| Ruggell | Unterland | 7.4 | 1931 | 260.9 |
| Schaan | Oberland | 26.8 | 5691 | 212.4 |
| Schellenberg | Unterland | 3.5 | 1029 | 294.0 |
| Triesen | Oberland | 26.4 | 4712 | 178.5 |
| Triesenberg | Oberland | 29.8 | 2549 | 85.5 |
| Vaduz | Oberland | 17.3 | 5104 | 295.0 |
| Total | Total | 160.0 | 35356 | 221.0 |
# Organització territorial de l'Uruguai

L'Uruguai és una república unitària, amb un govern central a la seva capital, Montevideo, i dividida en 19 departaments (departamentos), cadascun dels quals té un intendent municipal que governa per un període de 5 anys, des de la seva elecció en un sufragi universal directe. Els edils de l'Assemblea Departamental (Junta Departamental) representen la cambra legislativa.
La superfície terrestre del país és de 175.016 km², a més de 1.199 km² de llacs naturals i artificials del riu Negro, 105 km² de diverses illes al riu Uruguai, 16.799 km² d'aigües jurisdiccionals (riu Uruguai, riu de la Plata i llacuna Merín), i la sobirania sobre les aigües marítimes del Riu de la Plata i l'oceà Atlàntic que donen, com a resultat, 318.413 km² de superfície total.
Els primers departaments van ser fundats el 1816 i l'últim va tenir lloc el 1885, amb la divisió del departament de San José en dues parts que van donar origen als actuals departaments de San José i Flores.

## Cronologia

* 1828: Uruguai s'independitza amb els següents nou departaments: Canelones, Cerro Largo, Colonia, Durazno, Maldonado, Montevideo, Paysandú, San José i Soriano.
* 1837: Es crea el departament de Minas, a partir dels departaments de Cerro Largo i Maldonado. També es constitueixen els departaments de Salto i Tacuarembó, a partir de Paysandú.
* 1856: Es crea el departament de Florida, a partir del departament de San José.
* 1880: Es creen els departaments de Río Negro i Rocha, a partir dels departaments de Paysandú i Maldonado, respectivament.
* 1884: Es creen els departaments de Treinta y Tres, Artigas i Rivera, a partir de Maldonado, Salto i Tacuarembó, respectivament.
* 1885: Es crea el departament de Flores, a partir del de San José.
* 1927: El llavors departament de Minas cànvia el seu nom pel de Lavalleja, en homenatge al cabdill i líder independentista Juan Antonio Lavalleja, cap dels trenta-tres orientals que van lluitar contra els brasilers i els portuguesos abans de la independència de l'Uruguai el 1825.

## Divisió política

| Departament | Capital |
| Artigas | Artigas |
| Canelones | Canelones |
| Cerro Largo | Melo |
| Colonia | Colonia del Sacramento |
| Durazno | Durazno |
| Flores | Trinidad |
| Florida | Florida |
| Lavalleja | Minas |
| Maldonado | Maldonado |
| Montevideo | Montevideo |
| Paysandú | Paysandú |
| Río Negro | Fray Bentos |
| Rivera | Rivera |
| Rocha | Rocha |
| Salto | Salto |
| San José | San José de Mayo |
| Soriano | Mercedes |
| Tacuarembó | Tacuarembó |
| Treinta y Tres | Treinta y Tres |

## Vegeu també

* Departaments de l'Uruguai per IDH
* Geografia de l'Uruguai
* Llista de departaments uruguaians per població
* Llista de departaments uruguaians per superfície
# Orgue de Cardona

L'orgue de Cardona va ser construït l'any 1948 per l'Organeria Espanyola. L'orgue es va portar a Cardona (Bages) l'any 1965, provinent de Santpedor, propietat de la família Jorba.
El monumental orgue barroc, que presidia una de les capelles laterals de la parròquia, va ser destruït durant la Guerra Civil Espanyola. Més tard, durant la postguerra, l'any 1965, mossèn Josep Maria Casafont i un grup de cardonins van engegar una campanya per adquirir l'orgue de la família Jorba de Manresa. Aquest orgue estava ubicat a la seva capella privada de Santpedor, i es va traslladar a Cardona fins a l'actualitat.
Està format per dos teclats amb 56 notes cadascun. També hi ha un pedaler amb 30 notes i tots els acoblaments, amb un total de 552 tubs i 17 canonges que s'accionen per mitjà d'electrovàlvules. La consola disposa d'un sistema de multi-contactes elèctrics que són accionats mecànicament mitjançant les tecles.
Al 2019, després de diverses reparacions parcials, les connexions de la seva consola es troben en un estat de deteriorament força important. La parròquia de Cardona, amb la col·laboració de diverses entitats de la vila, ha impulsat una campanya per a la restauració de l'orgue de l'església parroquial, que comprendrà diferents actes i iniciatives al llarg d'aquest any.

## Referències

* 1 2 3 «Unes jornades per descobrir l'orgue de Cardona». Nació digital, 07-06-2019. [Consulta: 15 gener 2020].
* 1 2 Solsona, Nació. «Cardona engega una campanya de restauració del seu orgue | Nació Solsona». [Consulta: 17 gener 2020].
* ↑ «Cardona engega una campanya de restauració del seu orgue». Comissió Orgue Cardona, 25-03-2019. Arxivat de l'original el 15 de gener 2020. [Consulta: 15 gener 2020].
# Informe sobre el Desenvolupament Humà

L'informe sobre el Desenvolupament Humà és una publicació anual de l'Oficina de l'Informe sobre el Desenvolupament Humà del programa de les Nacions Unides per al Desenvolupament (PNUD). El primer informe va ser publicat el 1990 per l'economista pakistanès Mahbub ul Haq i el guanyador del premi Nobel indi Amartya Sen. Des d'aleshores, els informes han sortit gairebé cada any i tenen com a objectiu posar els individus al centre del procés de desenvolupament.
L'Assemblea General de les Nacions Unides garanteix la independència editorial dels informes. Són informes per al PNUD, no del PNUD, cosa que permet una major llibertat per explorar idees i fer crítica constructiva. Cada informe presenta també una actualització d'índexs, incloent-hi l'Índex de Desenvolupament Humà (IDH).

## Referències

* ↑ «Reports (1990-2013) | Human Development Reports (HDR) | United Nations Development Programme (UNDP)» (en anglès). Hdr.undp.org. [Consulta: 25 juliol 2021].
* ↑ «History of the Human Development Report» (en anglès). Hdr.undp.org. Arxivat de l'original el 3 d’abril 2009. [Consulta: 25 juliol 2021].
# Arrossegament

En dinàmica de fluids, l'arrossegament és la força que actua en el sentit contrari del moviment relatiu d'un objecte que es mou respecte al fluid que l'envolta. Pot haver-hi arrossegament entre dues capes (o superfícies) de fluids o una superfície fluida i una de sòlida. A diferència d'altres forces de resistència, com ara la fricció, que pràcticament no depenen de la velocitat, les forces d'arrossegament hi tenen una relació directa. La força d'arrossegament és proporcional a la velocitat en un flux laminar i proporcional a la velocitat elevada al quadrat en un flux turbulent. Tot i que, en última instància, la causa de l'arrossegament és el fregament viscós, l'arrossegament turbulent és independent de la viscositat.

## Referències

* ↑ «Definició de DRAG» (en anglès).
* ↑ «What is Drag?» (en anglès). Arxivat de l'original el 2010-05-24. [Consulta: 30 desembre 2018].
* ↑ G. Falkovich. Fluid Mechanics (A short course for physicists) (en anglès). Cambridge University Press, 2011. ISBN 978-1-107-00575-4.
# Editorial Catalonia

L'Editorial Catalonia és una editorial fundada el 2003 a Santiago de Xile. Va néixer a partir de la Libreria Catalonia fundada el 1996 a Santiago de Xile per Drina Beovic Gómez (1948-2001). A la mort de Drina Beovic, el seu marit Arturo Infante Reñasco, que havia estudiat i treballat a Barcelona, va fundar a Santiago de Xile l'Editorial Catalonia el 2003.

## Referències

* ↑ «Unes llibreries Catalonia a 11.000 km de Barcelona». [Consulta: 21 febrer 2021].
# Oriol africà

L'oriol africà (Oriolus auratus) és un ocell de la família dels oriòlids (Oriolidae).

## Hàbitat i distribució

Habita bosc decidu del Senegal, Gàmbia, sud-oest de Mali, Guinea Bissau, Guinea, Sierra Leone, Libèria, Costa d'Ivori, Burkina Faso, Ghana, Togo, Benín, Nigèria i sud de Níger, Camerun, el Gabon, República del Congo, República Centreafricana i sud de Txad i Sudan del Sud fins Etiòpia i sud de Somàlia, cap al sud fins a la República Democràtica del Congo, Ruanda, Burundi, Uganda, Kenya, Tanzània, Malawi, Zàmbia, Angola, centre de Namíbia, nord i est de Botswana, Zimbabwe, oest de Moçambic i nord-est de Sud-àfrica.

## Referències

* ↑ «Oriol africà». Cercaterm. TERMCAT, Centre de Terminologia. Rev. 10/05/2023(català)
# Oriol d'Isabela

L'oriol d'Isabela (Oriolus isabellae) és un ocell de la família dels oriòlids (Oriolidae).

## Hàbitat i distribució

Habita boscos i vegetació secundària, a les muntanyes del nord i oest de Luzon, a les illes Filipines.

## Referències

* ↑ «Oriol d'Isabela». Cercaterm. TERMCAT, Centre de Terminologia. Rev. 10/05/2023(català)
# Oriol de Buru

L'oriol de Buru (Oriolus bouroensis) és un ocell de la família dels oriòlids (Oriolidae).

## Hàbitat i distribució

Habita els boscos de l'illa de Buru, al les Moluques meridionals i a les illes Tanimbar.

## Referències

* ↑ «Oriol de Buru». Cercaterm. TERMCAT, Centre de Terminologia. Rev. 10/05/2023(català)
# Oriol de l'Índia

L'oriol de l'Índia (Oriolus kundoo) és un ocell de la família dels oriòlids (Oriolidae).

## Hàbitat i distribució

Habita zones de bosc caducifoli, zones arbustives i plantacions des de Balutxistan i Afganistan fins Nepal. Les poblacions septentrionals passen l'hivern a l'Índia.

## Referències

* ↑ «Oriol de l'Índia». Cercaterm. TERMCAT, Centre de Terminologia. Rev. 10/05/2023(català)
# Oriol negre

L'oriol negre (Oriolus hosii) és un ocell de la família dels oriòlids (Oriolidae).

## Hàbitat i distribució

Habita els boscos de les muntanyes per sobre dels 900 m, al nord de Sarawak, a Borneo.

## Referències

* ↑ «Oriol negre». Cercaterm. TERMCAT, Centre de Terminologia. Rev. 10/05/2023(català)